CELEX: 22012D0225
Language: bg
Date: 2012-12-07 00:00:00
Title: Решение на Съвместния комитет на ЕИП № 225/2012 от 7 декември 2012 година за изменение на приложение XV (Държавни помощи) към Споразумението за ЕИП

21.3.2013   
            
            
               BG
            
            
               Официален вестник на Европейския съюз
            
            
               L 81/27
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 225/2012
   от 7 декември 2012 година
   за изменение на приложение XV (Държавни помощи) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕС) № 360/2012 на Комисията от 25 април 2012 г. относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (1), следва да бъде включен в Споразумението за ЕИП.
            
         
               (2)
            
            
               Срокът на действие на Регламент (ЕО) № 69/2001 на Комисията (2), който е включен в Споразумението за ЕИП, е изтекъл и съответно този регламент следва да бъде заличен от Споразумението за ЕИП.
            
         
               (3)
            
            
               Ето защо приложение XV към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение XV към Споразумението за ЕИП се изменя, както следва:
   
               1.
            
            
               Текстът на точка 1д (Регламент (ЕО) № 69/2001 на Комисията) се заличава.
            
         
               2.
            
            
               След точка 1з (Решение 2012/21/ЕС на Комисията) се вмъква следното:
               
                           „1за.
                        
                        
                           
                              32012 R 0360: Регламент (ЕС) № 360/2012 на Комисията от 25 април 2012 г. относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (ОВ L 114, 26.4.2012 г., стр. 8).
                           За целите на настоящото споразумение разпоредбите на регламента се тълкуват със следните адаптации:
                           
                                       а)
                                    
                                    
                                       В член 1, параграф 1 думите „член 106, параграф 2 от Договора“ се четат „член 59, параграф 2 от Споразумението за ЕИП“.
                                    
                                 
                                       б)
                                    
                                    
                                       В член 1, параграф 2 се добавя следното:
                                       „Регламентът се прилага само за сектори, обхванати от членове 61—64 от Споразумението за ЕИП.“
                                    
                                 
                                       в)
                                    
                                    
                                       В член 2, параграф 1 думите „член 107, параграф 1 от Договора“ се четат „член 61, параграф 1 от Споразумението за ЕИП“.
                                    
                                 
                                       г)
                                    
                                    
                                       В член 2, параграф 1 думите „член 108, параграф 3 от Договора“ се четат „член 1, параграф 3 от протокол 3 към Споразумението за надзор и съд“.“
                                    
                                 
                     
         Член 2
   Текстовете на Регламент (ЕС) № 360/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 8 декември 2012 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 7 декември 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 114, 26.4.2012 г., стр. 8.
   
      (2)  ОВ L 10, 13.1.2001 г., стр. 30.
   
      (3)  Без отбелязани конституционни изисквания.